पुलिस ने किया फर्जी रेलमंत्री को गिरफ्तार  
हावड़ा के रहने वाले राजा बाबू ओझा ने फर्जी रेलमंत्री बनकर उत्तरी रेलवे के आईजी को एक सिपाही का ट्रांसफर करने को कहा।
दिल्ली पुलिस की क्राइम ब्रांच ने एक फर्जी रेलमंत्री को गिरफ्तार किया है। हावड़ा के रहने वाले राजा बाबू ओझा ने फर्जी रेलमंत्री बनकर उत्तरी रेलवे के आईजी को एक सिपाही का ट्रांसफर करने को कहा।  आईजी को शक हुआ और उन्होंने इसकी शिकायत पुलिस से की। पुलिस ने जब पता लगाया तो पाया कि पेशे से ठेकेदार राजा बाबू ओझा ने ही अपने को रेलमंत्री बताकर सिपाही की ट्रांसफर कराने की कोशिश की थी। पुलिस ने राजा बाबू ओझा को गिरफ्तार कर तिहाड़ जेल भेज दिया है।